**Clipe**

*Iorguveronicayahoo.com*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un bătrânel mergea pribeag prin lumea noastră mare,

Unde visarea nu e vis ,e doar dorință înşelătoare,

Purta în ochii lui tot cerul cu ploaia sa înceată,

Pe față îşi purta misterul lumii ce-a fost odată.

Mergea încet spre nicăieri purtat de suferință,

Fără vreun rost umbla hoinar visând la neființă,

Vântul nu mai bătea dar el mergea purtat de vânt,

Cu gândul lui în altă lume şi trupul pe pământ.

Se-opri deodat' pe-o bancă-n parc ,căci plumbul din picioare,

Nu l-a lăsat ca să mai meargă prin marea lui visare,

Îşi băgă mâna tremurândă în haina ponosită,

Scoase un caiet prea ros de timp şi cu coperta zdrențuită,

Acolo avea notat bătrânul clipele lui de fericire

Care pe loc s-au şi oprit când şi-a pierdut a sa iubire,

Cu gândul trist şi plin de dor îşi plânse ochii care

Nu mai puteau să vadă ei a lui dragă-nsemnare.

......

-Opreşte-te timp în loc şi-ngheață acea clipă,

Să pot să o mai văd odată pe a mea iubită!

Aşa striga bietul bătrân cuprins de amărăciune,

Cu gându-n dor şi doru-n gând simțind că îl răpune.

Deodată timpul s-a oprit ,tot timpul într-o clipă,

Şi din neant a apărut iubita lui prea scumpă,

Era într-o clipă de demult,pe care n-o notase,

Când ei doi s-au cunoscut şi inima-i furase,

Dar clipa-i clipă,şi-a trecut de parcă nici n-a fost,

Bătrânul a rămas iar singur şi fără nici un rost.

.......

Din ceru' înalt lacrimi curgeau,lacrimi reci de toamnă,

Bătrânul tot în parc era şi tot visând la doamnă,

Copacii înalți tot încercau să-l apere de ploaie

Dar în zadar că printre crengi ploaia curgea şiroaie,

S-a înbolnăvit bietul bătrân şi-şi aştepta sfârşitul,

La fel precum îndrăgostiți aşteaptă răsăritul

Tot timpul lui i s-a oprit,tot timpul într-clipă,

Şi din neant a apărut iubita lui prea scumpă....